Γενί Ενγκμπακοτό

Ο **Γενί Ενγκμπακοτό** είναι επαγγελματίας ποδοσφαιριστής που αγωνίζεται ως πλάγιος επιθετικός. Γεννήθηκε στη Γαλλία, ωστόσο έχει καταγωγή απ' το Κονγκό, με το οποίο μάλιστα είναι δύο φορές διεθνής.

## Καριέρα

### Ξεκίνημα στην Μετς
Ο Γενί Ενγκμπακοτό ξεκίνησε την καριέρα του στην Μετς το 2009, προερχόμενος από την ακαδημία του συλλόγου. Έμεινε στη γαλλική ομάδα εφτά χρόνια (2009-2016), έχοντας συνολικά αγωνιστεί 185 φορές και έχοντας σκοράρει 44 τέρματα. Στο ντεμπούτο του με τη β' ομάδα της Μετς στην 5η κατηγορία της Γαλλίας, σκόραρε και κίνησε το ενδιαφέρον μεγάλων ευρωπαϊκών συλλόγων, όπως η Μπαρτσελόνα, η Τσέλσι και η Τότεναμ. Παρά το ενδιαφέρον από ομάδες του εξωτερικού, παρέμεινε στη Μετς. Το πρώτο του επαγγελματικό τέρμα με την επίσημη ομάδα, το πέτυχε σε έναν νικηφόρο αγώνα κυπέλλου, απέναντι στην Ελ Τέντ Σεν Ζερμέν.

### ΚΠΡ
Στις 7 Αυγούστου του 2016, μεταγράφηκε στην Αγγλική ΚΠΡ. Σκόραρε για πρώτη φορά με τη φανέλα του Αγγλικού συλλόγου, σε ένα παιχνίδι απέναντι στη Σουίντον Τάουν, για το Καραμπάο Κάπ. Σημειώνοντας συνολικά 5 τέρματα σε 35 εμφανίσεις, το 2018 αποχώρησε από τον σύλλογο.

### Αν Αβάν ντε Γκενγκάν
Τον Ιανουάριο του 2018, υπέγραψε στη Γαλλική Αν Αβάν ντε Γκενγκάν, με κλειστό συμβόλαιο.

### Παναθηναϊκός
Τον Ιανουάριο του 2021, υπέγραψε στον Παναθηναϊκό, με τον προπονητή της ομάδας, Λάσλο Μπόλονι να τον επιλέγει τελικά για τη θέση του πλάγιου επιθετικού. Έκανε την πρώτη του εμφάνιση με τα πράσινα, τον Φεβρουάριο του 2021, στο νικηφόρο πέρασμα της ομάδας του από το "Δημοτικό Στάδιο Περιστερίου" με 2-3 απέναντι στον Ατρόμητο. Την 1η Φεβρουαρίου του 2022, ανακοινώθηκε η λύση της συνεργασίας του με τον Παναθηναϊκό, έχοντας καταγράψει συνολικά 16 συμμετοχές.

### ΑΣ Νανσί-Λωρραίνη
Στις 31 Ιανουαρίου 2022, ο Ενγκμπακοτό εντάχθηκε στην Νανσί της Λιγκ 2 μέχρι το τέλος της σεζόν.

### Γουέστερν Σίντεϊ Γουόντερερς
Στις 23 Ιουνίου 2022, μετακόμισε στην Αυστραλία για λογαριασμό των Γουέστερν Σίντνεϊ Γουόντερερς. Τον Μάιο του 2023, αποχώρησε από τον σύλλογο έχοντας σημειώσει 19 συμμετοχές και 4 γκολ.

### Βάιλε Μπόλντκλουμπ
Την 1η Σεπτεμβρίου 2023, ο Ενγκμπακοτό υπέγραψε διετές συμβόλαιο με την Βάιλε Μπόλντκλουμπ της Δανικής Σούπερλίγκας.

## Διεθνής καριέρα
Ο Γενί Ενγκμπακοτό γεννήθηκε στη Γαλλία, ωστόσο έχει ρίζες από την Ακτή Ελεφαντοστού και το Κονγκό. Έχει αγωνιστεί με την Κ-17 και την Κ-18 της Γαλλίας 32 και 12 φορές αντίστοιχα, έχοντας πετύχει συνολικά 10 τέρματα. Συμμετείχε στο Ευρωπαϊκό τουρνουά Κ-19 του 2009, στη Γερμανία, με την ομάδα Κ-19 της Γαλλίας. Το 2017, απέκτησε επίσημα την Κονγκολέζικη υπηκοότητα και έκανε το ντεμπούτο του με την εθνική ομάδα της χώρας του, σε μία ήττα με 2-1 από την ομάδα της Κένυας, τον Μάρτιο του 2017.

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ποδοσφαιριστές Βάιλε Μπόλντκλουμπ
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στη Δανία